由於更新版「安心出行」可能冇得繼續喺現有或者較舊款嘅手機開啟運行，而且亦可能加入更多追踪同監控功能、要求啟用更多權限或者索取更多資料，冇必要就唔應該更新「安心出行」。專用手機須事先清空資料同還原原廠設定，清除自動登入嘅密碼記錄，移除所有社交媒體及同即時通訊軟件，並開設新的google或apple賬號註冊，該部手機不需插入sim卡及記憶卡，關閉所有不使用的權限，包括關閉gps等定位功能同藍牙等功能，之後先安裝「安心出行」追踪程式，專用手機應長期保持飛行模式，並且唔開啟wifi，當完成掃描二維碼後可以強制停止「安心出行」追踪程式嘅運作，以避免「安心出行」浪費電力同減損電池壽命，並避免將嗰部手機用喺其他用途，亦可加裝防火牆等反木馬同反間諜程式，阻截有關追踪程式未經批准便上傳資料。